Банклар бурычлы кешеләргә кредитлар бирми башлаячак

	Тиздән банклар бурычлы кешеләргә кредитлар бирми башлаячак. 1 марттан башлап Россиядә яңа закон гамәлгә керде. Бу закон нигезендә хәзер халык кредит алу өчен торак-коммуналь хуҗалык хезмәтләре һәм элемтә чаралары өчен, ЮХИДИ штрафлары һәм алимент акчаларын вакытында түләргә тиеш булачак.	 Билгеле булганча, узган елның җәендә Россиянең Дәүләт Думасы депутатлары “Кредит тарихлары” турындагы законына үзгәрешләр кертте. Нәтиҗәдә, агымдагы елның 1 мартыннан башлап халыкның һәр түләнмәгән бурычы аның кредит тарихына беркетелеп барачак. Бурычның төре исә мөһим түгел. Торак-коммуналь хуҗалык хезмәтләре өченме, элемтә чаралары, алимент түләүләре яки инде ЮХИДИ штрафларымы – боларның берсе дә игътибардан читтә калмаячак. Әлеге бурычлар банктан акча алырга уйлаган халык өчен киртәгә әверелергә мөмкин, дип кисәтә белгечләр. 
	Рәмзия ЗАКИРОВА	
Интертат.ру

	№   | 03.03.2015	


